Michael Dobbs

Foje konfuzita kun samnoma usona verkisto kaj ĵurnalisto, kun kiu li ankaŭ estas malproksime parenca. 
----
**Michael John DOBBS, Barono Dobbs** (naskita la 14-an de novembro 1948 en Cheshunt, Hertfordshire, Anglio) estas brita Konservativa politikisto, aŭtoro kaj dumviva nobelo.

## Kariero 
Li ĉeestis la Hertford Grammar School kaj studis ĉe Christ Church College, Universitato de Oksfordo . Post diplomiĝo en 1971, li iris al Usono kaj studis ĉe la Fletcher School of Law and Diplomacy kaj Tufts University en Medford , Masaĉuseco . Li financis siajn studojn laborante kiel eldona asistanto kaj verkante politikajn kolumnojn por la Boston Globe . Li diplomiĝis en 1975 kun magistro pri artoj (MA), magistro pri juro kaj diplomatio (MALD), kaj doktoro pri filozofio (PhD) pri nukleaj defendstrategioj. Lia doktora disertaĵo estis publikigita kiel ''SALT on the Dragon's Tail* .

Post fino de siaj studoj, Dobbs revenis al Britio en 1975 kaj komencis labori por la Konservativa Partio en Londono. Inter 1977 kaj 1979 li laboris kiel konsilisto por la tiama Gvidanto de la Opozicio Margaret Thatcher. De 1979 ĝis 1981 li estis paroladverkisto por parlamentanoj de la Konservativa Partio. De 1981 ĝis 1986 li funkciis kiel speciala registara konsilisto kaj postvivis la bombatakon en 1984 kontraŭ la Konferenco de la Konservativa Partio en Brajtono. De 1986 ĝis 1987 li laboris kiel registara stabestro. Li estis konsiderata majstra politika plancerbo tiutempe; en 1987 la gazeto *The Guardian* nomis lin "la bebvizaĝa dungomurdisto de Westminster".  Dum la registaro de John Major, li funkciis kiel vicpartiestro de 1994 ĝis 1995.

La 18an de decembro 2010, Michael Dobbs estis kreita dumviva nobelo kun la titolo *Barono Dobbs*, de Wylye en la Graflando Wiltshire. Li reprezentas la Konservativan Partion en la Ĉambro de Lordoj.

## Verkado 
Michael Dobbs publikigis sian unuan romanon, la politikan suspensfilmon *House of Cards*, en 1989. Post ĝia sukceso, li verkis du sekvajn romanojn en 1992 (*To Play the King*) kaj 1994 (*The Final Cut*), kiuj ankaŭ prezentis la fikcian figuron Francis Urquhart. Ĉiuj tri romanoj estis transformitaj en miniserion fare de BBC (inkluzive de samnoma *House of Cards*), kiu ricevis 14 BAFTA- nomumojn kaj gajnis du BAFTA-premiojn. Ekde 2013, la tri romanoj kaj la miniserio servis kiel bazo por la televidserio *House of Cards* ĉe la Netflix . Lia libro *Winston's War* el 2004 estis en la fina listo por la premio Politika Libro de la Jaro de Channel 4 kaj estas planita por esti transformita en televidan filmon. Dobbs mem estis unu el la juĝistoj por la Whitbread Book Award por Libro de la Jaro. 

## Verkaro 
**Romanoj Francis Urquhart** 

* *House of Cards* (1989)
* *To Play the King* (HarperCollins, 1992)
* *The Final Cut* (HarperCollins, 1994)

**Romanoj Tom Goodfellowe** 

* *Goodfellowe MP* (1997)
* *The Buddha of Brewer Street* (1997)
* *Whispers of Betrayal* (2000)

**Romanoj Winston Churchill** 

* *Winston's War* (2002)
* *Never Surrender* (2003)
* *Churchill's Hour* (2004)
* *Churchill's Triumph* (2005)

**Trileroj Harry Jones** 

* *The Lords' Day* (2007)
* *The Edge of Madness* (2008)
* *The Reluctant Hero* (2010)
* *Old Enemies* (2011)
* *A Sentimental Traitor* (2012)
* *A Ghost at the Door* (2013)

**Ne-seriaj romanoj**

* *Wall Games* (1990)
* *Last Man to Die* (1991)
* *The Touch of Innocents* (1994)
* *First Lady'' (2006)

## Referencoj 
## Eksteraj ligiloj 
* 
* Fantasticfiction.co.uk
* Blogo.Washingtonpost.com

Kategorio:Britaj verkistoj